# Broj: 02/4.01-19-011-2275/25

# Datum: 2. decembar 2025. godine

Na osnovu čl. 197. i 198. Poslovnika Narodne skupštine Republike Srpske („Službeni glasnik Republike Srpske“, broj 66/20) i zaključka Narodne skupštine Republike Srpske broj 02/1-021-1366/25 od 6. novembra 2025. godine, Odbor za reviziju Narodne skupštine Republike Srpske podnosi Skupštini

**I Z V J E Š T A J**

**o rezultatima stručne rasprave o Nacrtu zakona o računovodstvu i reviziji Republike Srpske**

Odbor za reviziju Narodne skupštine održao je stručnu raspravu o Nacrtu zakona o računovodstvu i reviziji Republike Srpske 27. novembra 2025. godine.

Na stručnu raspravu su pozvani predstavnici klubova poslanika i radnih tijela u Narodnoj skupštini, Vlade Republike Srpske, Agencije za posredničke, informatičke i finansijske usluge Banja Luka (APIF), Savez sindikata, Komisije za hartije od vrijednosti Republike Srpske, Privredne komore Republike Srpske, Glavne službe za reviziju javnog sektora Republike Srpske, Udruženja procjenjivača, Udruženja internih revizora, Fiskalnog savjeta Republike Srpske, Penzijskog rezervnog fonda Republike Srpske (PREF), revizorskih kuća, društava računovođa i revizora, udruženja građana.

Stručna rasprava počela je u 10 časova. U uvodnoj riječi g-đa Mirjana Orašanin, predsjednica Odbora za reviziju, pozdravila je prisutne učesnike i upoznala ih sa zaključkom Narodne skupštine o organizovanju i sprovođenju stručne rasprave. Na kraju uvodne riječi pozvala je predstavnika Vlade Republike Srpske, kao predlagača zakona, da iznese uvodno izlaganje o Nacrtu zakona o računovodstvu i reviziji Republike.

G-đa Snježana Kelečević, v.d. pomoćnika ministra u Ministarstvu finansija, je u svom uvodnom izlaganju istakla da se ovim zakonom predlaže nova kategorizacija, nopvi kriteriji za razvrstavanje pravnih lica, kriteriji poslovni prihod, usaglašavanje sa okolnom praksom uporednom i sa EU direktivama. Zatim, pravno lice i preduzetnik internim aktom u skladu sa ovim zakonom propoisuje potrebne sve školske spreme, radno iskustvo i ostale uslove, propisuje šta moraju ispunjavati računovođe, osim kvalifkovanog lica. Kvalifikovano lice potpisuje izvještaje. Registri su se sredili, uvezali, znači PU, APIF, Savez računovođa, tako da svako ko predaje izvještaj, imamo evidenciju koje lice koliko izvještaja potpisalo. Rok za predaju, kad bi mijenjali rok morali bi promjeniti nekoliko zakona, i zakon o tržištu HOV, definisao je taj rok, i zakon o privrednim drutšvima koji kaže 30.6 se usvaja znači ostaje mali rok za izradu revizorskih izvještaja, skraćuje se taj rok, pa bi se moralo sve završiti do 30.6., pa APIF svoje izvještaje 30.4. završava, pa na kraju izvještaj za Republiku koji se sumiraju, agreriraju, nakon svih predatih izvještaja. Mislim da je bolje da je to 30.4. nego 31.5. ili 30.6. Kada je u pitanju revizija srdnjih pravnih lica, imamo situaciju da nama drutšvo koja imaju imovinu preko 4 miliona, koja imaju prihode od 0 miliona do 40 i koja imaju zaposlenih 50 do 250, mislite li da ne trebaju biti predmet revizije, mislim da trebaju. Zakon na nivou BiH je definisao nadležnosti, nije Ministarstvo finansija niti može, u svislu sertifiakcije, edukacije, licenciranja. Tu ima prostora za unapređenje.

Nakon uvodnog izlaganja predsjednica odbora je otvorila diskusiju, u kojoj su učestvovali:

G-din Siniša Mutić, Savez računovođa i revizora Republike Srpske, rekao je da su u Savezu računovođa inicirali raspravu o Nacrtu zakona o računovodstvu i reviziji Republike Srpske, svih 11 društava, od Trebinja do Prijedora. Ispred Udruženja internih revizora, podržao je zahtjev Saveza računovođa koji se odnosi na vraćanje srodnih profesionalnih zavanja, koji se odnose na interne revizore, forenzičke računovođe i procjenjivače, da do donošenja posebnih zakona kojima će se regulisati ova profesija zadrže ova profesionalna zvanja u konačnom zakonu o računovodstvu i reviziji Republike Srpske.

G-din Zoran Babić, ispred Društava računovođa i revizora Banjaluka, iznio je njihove stavove. Prvi stav je odlaganje, povlačenje zakona iz procedure. Primjedbe i na brzinu donošenja ovog zakona, izostanak organizovane javne rasprave o pitanjima koji se uređuju ovim zakonom, novinama koje se odnose na nefinansijske izvještaje, izvještaj o plaćanju javnom sketoru, i drugačije rješenja statusa računvodstvene, ali i revizorske profesije. Podražva donošenje novog zakona i da se struka uključi. Ukazao je na neke važnije elemente: član 12. stav 1. posle riječi „preduzetnik'' dodaje se '' koji obavezniku vođenja knjiga po sistemu dvojno knjigovodstva“, član 18. novi stav 3. da se doda koji bi glasio: „ Naknada iz stava 2. ne može biti niža od naknade koja se utvrđuje od strane Vlade na prijedlog ministarstva finansija, na osnovou kriterijuma za utvrđivanje minimalnih naknada“, da se briše tačka 3. stava 10. člana 28. nacrta, član 42. stav 2. godišnji finansijski izvještaji u registru predaju se najaksnije do poslednjeg dana marta tekuće godine za prethodnu godinu, to je detaljno obraloženo i nada se da će ministarstvo razmotariti sve ove elemente, član 65. novi stav da se doda, novi stav 7. koji bi glasio: ''Vlada na prijedlog ministarstva finansija donosi kriterijume za utvrđivanje minimalnih naknada za obaljanje poslova reivzije finansijskih izvještaja“, član 85. stav 2. predlažemo brisanje stava u cjelosti. Kaznene odredbe zadržti u rasponu od 3 hiljade do 15 hiljada KM, kako je to definisano postojećim zakonom, član 101. stav 2. imenovanje savjeta da je transaprentan proces, konurs, preporuka da to malo još definiše detaljnije.

G-din Dušan Pavlović, ispred Drutšva računovođa i revizora Bijeljina, iznio je sljedeće prijedloge: član 12. pravno lice odnosno preduzetnik koji vrši obradu podatka putem računovodstvenog softvera dužan je korisiti rčaunovdstvni softver koji omoućava funkcionisanje internih računovodstvenih kontrola i onemogućava brisanje proknjiženih poslovnih događaja. Treba brisati riječi ''da se onemogućava brisanje proknjiženih poslovnih događaja'' zbog čestih tehničkih grešaka u radu, član 17. kvalifikovano lice koje posjeduje licencu, slaže se sa ukidanjem ograničenja za računiovodstvene tehničare, član 27. pravna lica i preduzetnici su dužni da prije sačinjavanja godišnjeg finasijskog izvještaja obavezno izvrše usglagšavanje međusobnih potražvanja i obaveza, što se dokazuje odgovarajućom knjigovodstvenom ispravom, član 42. finansijski izvještaji iz člana 28. vezano za predaju do poslednjeg dana februara, finasijske izvještaje predavati isključivo elektronskim putem u APIF, kako bi se izbjegle gužve i duga čekanja, član 109. koji se odnosi za kriminalne radnje, prijedlog je da se briše, članovi od 110 do 116, previsoke su novačna kazne.

G-đa Olivetra Radovanović, ispred Društava računovođa Zvornik, skrenula je pažnju na dva člana koja niko od prethodnika nije spomenuo. Član 28. gdje se napominje da su preduzetnici razvrstani u mikro i mala pravna lica, uz godišnje finansijske izvještaje prezentuju i napomene uz finasijski izvještaj kao i preduzetnici koji su razvrstani u kategoriju velikih pravnih lica dužni su podnose napomene uz finansijske izvještaje, smatra da je to veliko opterećenje za mikro i mala preduzeća. Član 33, pravno lice je obavezno da sačinjava godišnji izvjetšaj o poslovanju, da stoji da su obavezni samo „godišnji izvještaj o poslovanju definisati na subjekte od javnog intersa u skladu sa zakonom o privrednim drutšvima“.

G-đa Radenka Srndović, iz Društva računovođa i revizora iz Foče, dala je prijedlog da u zakon o računovdstvu i reviziji budu uvrštene odredbe o srodnim zvanjima i srodnim profesijama, prije svega ovlašteni interni revizor, interni revizor u javnom sektoru, ovlašteni procjenjivači i ovlašteni forenzični računovođa, donošenje tarifa računovdstvenih usluga i revizija, kaznene odredbe treba preispitati, ili definisati tako da budu srazmjerne težini prekršaja, veličini obveznika i svrsi kažnjavanja. I na kraju, razvrstavanje poslovnih subjekata posebno malih preduzetnika, usklađivati sa stopom rasta sa cijena na malo. Ograničenje koje je sada 500 hiljada da se uskalđuje svake treće godine sa rastom cijena na malo.

G-đa Đulka Đukić, član Društva računovođa iz Banjaluke, složila se sa g. Babićem iz Društva računovođa iz Banjaluke, za član 109. priajvljivanje neke kriminalne radnje, članovi od 110. do 116., kaznene odrebe su previsoke.

G-đa Diana Čekić, narodni poslanik, na početku svog obraćanja rekla je da ove rasprave pokazuju da problema ima jako puno. Ovim zakonom računvoođama su date samo obaveze, a s druge strane kazne su enormne. Smatra da ima dovoljno vremena, ništa se neće bitno promjeniti ako se taj zakon ne donese u dvanaestom mjesecu, on donosi i stvara ogromne obaveze, imaćemo jednu situaciju koja neće biti dobra ni za koga. Apeluje da se povuče ovaj zakon.

G-din Goran Ćetojević ispred Društva računovođa i revizora Banjaluka, ukazuje da je u nacrtu ovog zakona, definsiano u članu 2. tačka 19. da je profesionalno udruženje nevladina dobrovoljna profesionalna asocijacija računovođa i reviroa u Republici Srpskoj. Svi prihodi koji proizilaze iz javnih ovlaštenja povjernih Savezu računovođa ispiti, licnce, sertifikate predstavljaju javne prihode, predlaže da se finansiranje Saveza obezbjeđuje iz budžeta Republike kao posebne budžetske linije Ministarstva finansij. S tim bi postigli da izvjetšaji postaju obavezni, samim tim bi postali i predmet većeg nadzora, sprečavanja zloupotrebe položaja.

G-din Gojko Nemanja Tepić, predložio je izmjenu člana 50. na način, stav 2. da se dodaje tačka 5. i izmjena stava 7. u istom članu kao i dodavanje stava 8. Dodavanjem tačke 5. u stavu 2., to je član koji govori o uslovima koje određeno lice mora ispuniti kako bi steklo licencu ovlaštenog revizora, po uzoru na adovkate, da se doda tačka 5. koja će utvrditi da pored ovih uslova koji zakon propisuje, da lice koje hoće licencu ovlaštenog revizora ne može imati status zaposlenog, zastupnika, direktora, prokuriste, člana ili predsjednika UO u pravnom licu, člana ili predsjednika izvršenog nadzornog odobra ili odbora za reviziju u pravnom licu, osim u privrednom društvu za reviziju, zatim zastupnika dražvnog kapitala, stečjanog upravnika, ili lice koje ugovorom o radu ima utvrđenu zabranu konkurencije. Dodavanje stava 8. tehnička izmjena da će ministarstvo najkasnije 15 danas prije isteka tri godien od izdavanja licence utvrditi jednostavno da li ovlašćeni revizora ima potreban broj bodova na ime kontinuirane profesionale edukacije, ispunjenja drugih uslova a u koliko utvrdi da ne ostavruje taj potreban broj bodova ministar donosi rješnje o oduzimanju licence. U pogledu roka za zaključenje ugovora o reviziji, taj rok je 30.9. a predviđeni su određeni izuzeci, smatra da bi treblao predividjeti još jedan izuzetak, a to je izuzetno ugovor se može zaključiti nakon roka, ako se ugovor zaključuje nakon sprovedenog postupka javne nabavke ili iz drugih razloga koji se obvezniku revizije ne mogu prepisati u krivicu, a koji su uticali na prekoračenje roka za zaključenje ugovora. Član 64. tehnička jedna izmjena, predlaže izmjenu stava 4. i stava 5. i brisanje stava 6., smatra da fotkopije nisu potrebne, i da se predvidi izuzetak da se ovim dostavi do 30. novembra osim za ugogore koji se zaključuju po ovom izuzetku koji je prethodno spomenuo. Član 68. koji govori o mjerama nadzora, predlaže jednostavnu izmjenau, da se rjeešenjem izriče uslovno oduzimanje dozvole za rad privrednom društvu, ukoliko utvrdi da ne obavlja reviziju u skladu sa međunarodnim standaridma revizije. Poslednja izmjena koju predlaže tiče se Savjeta za računovodstvo i reviziju, smatra da je ptorebno malo precizirati, da se u roku od 30 dana imenuju članovi Savjeta, ako stupi novi zakon na snagu trebalo bi imenovati nove članove sa novim mandatom.

G-din Miloš Grujić, predložio je da se u članu 8. stav 10. promjeni odredba da je društvo obavezno da dostavlja agenciji, uz godišnje finansisjke izvještaje, obavještenje o razvrstavanju zato što se to automatski radi, to je možda suvišna stvar. Mnogo važnije je dio koji se odnosi na direktivu odnosno na uredbu da se nakon četiri godine obavljanja revizije u društvu od javnog interesa napravi pauza od četiri godine, smatra da se na ovaj način zatvaraju vrata domaćim revizorima.

G-đa Marija Kuruzović, viši stručni saradnik u Komisiji za HOV Republike Srpske, ukazuje na potrebu prepoznavanja ovlaštenih precjenitelja, zato što se pominju u zakonu o Investicionim fondovima i u zakonu o privrednim društvima. U zakonu o Investicionim fondovima se pominju u dijelu utvrđivanja vrijednosti imovine aleternatvnih investicionih fondova, a u zakonu o privrednim društvima u dijelu procjene nenovčanog uloga u akcionarskim društvima, tako da iz raloga primjene tih zakona bitno je da ta kategorija i zvanje bude prepoznato i u ovom zakonu. Skreće pažnju na potrebu prepoznavanja kategorije internih revizora, iz razloga što u zakonu o faktoringu je propisano da društvo za faktoring mora imati internu reviziju, a Komisija vrši nadzor nad poslovanjem društava za faktoring. I u zakonu o investicionim fondovima se pominje da će društva imati internu reviziju.

G-din Slaven Beronja, predstavnik Društva računovođa i revizora Banjaluka, skrenuo je pažnju na dva člana ovog zakona, to je član 85. stav 3. koji podrazumjeva kazne za revizore na osnovu finansijske snage revizora i računovodstvene kuće, odnosno revizorske kuće. Smatra da se uvodi pravna nesigurnost u posao revizije gdje savjet, pri Ministarstvu finansija određuje kaznu. Za isti prekršaj jedan revizor može da odgovara sa većom kaznom u odnosu na drugog revizora. Pojam finansijske snage zakon ne prepoznaje, tako da ostavlja dosta prostora slobodnoj volji. Član 101. stav 2. odabir članova Savjeta za računovodstvo i reviziju, radi se o jako bitnom tijelu i stav Društva za računovođa i revizora Banjaluka, da odabir članova Savjeta treba biti transparentan, sa jasno propisanim kriterijumima.

G-din Goran Tokić, u ime društva računovođa i revizora iz Doboja, skrenuo je pažnju na donošenje tarifa vezano za usluge računovodstva i revizije. Misli da bi se morale propisati ili bar da se dobiju neke preporuke vezane za cijene ovih usluga. Vezano za rok podnošenja godišnjih finansijskih izvještaja, smatra da 31.03. ne ugrožava ništa, ni državu ni bilo koje druge korisnike finansijskih izvještaja. Misli da kazne nisu realne.

G-đa Milijana Vukajlović, ispred neformalne grupe Glas računovođa, pozvala je privrednu zajednicu i akademsku zajednicu da se uključe. Kazne nisu upućene na računovođe, nego na privrednike, 90% i više kazni se odnosi se na privrednike.

G-din Marko Galić, ispred Društva računovođa Banjaluka, pitao je ko je učestvovao u kreiranju prijedloga Saveza prema Ministarstvu.

G-din Marko Savić, iz Privredne komore Republike Srpske, na početku ističe da je Komora bila uključena u proces donošenja ovog propisa od momenta kad je Ministarstvo finansija obajvilo prednacrt na sajtu. Članice Komore su odlučno protiv propisivanja obaveze zakonske revizije finansijskih izvještaja privrednih društava razvrstanih u kategoriju srednjih pravnih lica. Smatraju da je to dodatno opterećenje za privredne subjekte. Postoji preko nekoliko stotina fiskalnih i parafiskalnih nameta koji zajedno opterećuju privredu. Ukazao je na veliki broj uvođenja novog administriranja kroz ovaj propis. Tu se prije svega aludira na izvještaj o održivom poslovanju, izvještaj o korporativnom poslovanju koji je već definisan Zakonom o privrednim društvima i smatra da ne treba da bude sastavni dio ovog propisa, pogotovo što se ovim propisom uvode dodatne stvari koje mora taj izvještaj da sadrži. Na kraju ukazuje na visoke kaznene odredbe. Prethodni propis je maksimalno kaznene odredbe propisivao na 15.000, a ovaj propis propisuje najnižu kaznu 25.000. Smatra da je to ogromno opterećenje priverdi Republike Srpske i traže da se te sankcije i kaznene odredbe smanje.

G-đa Radmila Poulsen, društvo Banjaluka, rekla je da je ovakav nacrt zakona doveo do razjedinjenja tehničara, računovođa, revizora. Predlaže da se ovaj zakon povuče iz procedure.

G-đa Tajana Serdar Raković, ispred Udruženja ovlašćenih procjenjivača u BiH, rekla je da se trebaju ovlašćeni procjenjivači definisati kao posebna profesija, što do sad nije urađeno. Drugi zakoni već poznaju ovu profesiju i ističe da bi uključivanjem u zakon postigli više na zaštiti same profesije, zatim nadzora i edukacije procjenjivača. Tržište kapitala već priznaje i poznaje ovu profesiju. Uključivanjem u zakon postigla bi se pravna sigurnost, da se zaštiti profesija sa stanovišta zakona.

G-đa Slavica Praštalo, član Saveza računovođa Banjaluka, ukazala je na odredbu kažnjavanja sa 25.000 maraka, u suprotnosti je kazna u odnosu na odredbu člana 27. Ako se pošalju IOS-i, koji se u velikom dijelu neće vratiti, ispunjene su odredbu člana 27. a po kaznenim odredbama dobiće se kazna.

G-din Aleksandar Šurlan, ispred Društva računovođa i revizora Banjaluka, osvrnuo se na računovodstvene tehničare, ali u dijelu kako to izgleda u svijetu i zemljama regiona. U zemljama okruženja firma odnosno pravno lice ili entitet bira koga će da zaposli na poziciji pravnika, na poziciju sekretarice, administrativnih radnika i tako dalje. Isto tako firma na bazi svoje snage bira koga će da zaposli na poslovima računovodstva i smatra da je to ispravno za firmu. Računovodstvene agencije treba da imaju licence. Kaznene odredbe su previsoke. U vezi roka predaje finansijskih izvještaja referisao se na zemlje regiona gdje je taj rok 31.03., a uglavnom 30.04.

G-din Bojan Kresojević, narodni poslanik, smatra da sve što se čulo ukazuje na potrebu da se povuče ovaj zakon, da je prije nešto više od sedam dana u Banjaluci održana javna rasprava na kojoj je prisustvovalo 150 računovođa i revizora, prije svega iz Banjaluke, to se desilo zbog toga što je ovaj zakon izazvao toliko nezadovoljstva. Ističe ključna četiri člana, odnosno četiri odredbe, koje je potrebno izmjeniti. Broj jedan, računovodstveni tehnčari, u potpunosti ukinuti ograničenje. Broj dva, rok za predaju finansijskih izvještaja pomjeriti na 31.03. Broj tri, restertovati kazne na prethodni na nivo prethodnog zakona i u granicama iz prethodnog zakona. I četiri, uvesti obaveznu tarifu koja znači ekonomski status za računovođe i revizore.

G-din Nikola Savić, ispred društva Banjaluka, smatra da zakon treba vratiti na doradu i da ga treba stručno usaglasiti između računovođa koji će ga primjenjivati i između Saveza i društava. Ističe da nije čuo kontra argument tome i da se vraćanjem zakona jedino može doći do dobrog rješenja.

G-đa Maja Stojanović, ispred društva Zvornik, ukazala je na rad na crno. Predlaže da se u PER obrazac unosi ko vodi knjige i za preduzetnike.

G-đa Vera Kuzman, certifikovani računovođa, pozdravila je inicijativu da se nacrt zakona povuče iz procedure. Ima primjedbu na član 21. gdje predlažem da se izbaci riječ ''pretežna'' i da treba da stoji da preduzeće bude registrovano 69 20, za vođenje računovodstva. Predlaže da se izbaci obaveza dostavljanja napomena uz finansijske izvještaje za mikro i mala preduzeća i da se izbace kaznene odredbe za kaznu od 5 do 25.000 maraka.

G-đa Marijana Cvjetković, Društvo Modriča, smatra da se treba mnogo ozbiljnije pristupiti razmatranju komentara, nego što je bilo u prethodnom periodu.

G-đa Aleksandra Grčić, ispred društva Banjaluka, ima primjedbe na član 7., član 8., član 9., član 11., član 12., u nedogled može da nabraja članove koje imaju anomalije. Ministarstvo je dobilo mnogo primjedbi, komentara i mislim da treba naći kompromis.

G-din Draško Ćulibrk, Savez računovođa društvo Prijedor, podržava prijedlog da se rok za predaju godišnjeg obračuna produži na 31.03. Podržava i prijedlog da se za računovodstvene tehničare, član 8., izmjeni.

G-din Janjić Marko iz Banjaluke, pita da li su, nakon izlaganja kolega koje je bilo dosta opširno i detaljno, uspjeli makar malo da razuvjere ministarstvo po pitanju ovih stavova. Očekivao je da će i Savez izaći sa dostavljenim amandmanima i obrazložiti to malo detaljnije.

G-đa Zorica Reljić, član Udruženja računovođa i revizora, posjeduje licencu certifikovanog računovođe i forenzičkog računovođe, osvrnula se na IOS-e i njihove kaznene odredbe iz razloga što nisu pogledani malo dublje. Kod malih preduzetnika i preduzetnika koji imaju prosto knjigovodstvo, sa njima ih je teško usaglasiti jer nisu obveznici da vode dvojno knjigovodstvo. I uopšte ne vode kartice kupaca i dobavljača. Ovdje to nije spomenuto, a kazne su od 5.000 do 25.000. Smatra da su kaznene odredbe previsoke. Podržava prijedlog da predaja završnih računa podnosi elektronski i da se dobije kao i kod poreske prijave neki bar kod ili slično.

G-đa Đulka Đukić, osvrnula se na edukaciju koja je svima jako bitna i smatra da seminar treba biti u decembru, a ne u februaru, jer je kasno za izmjene. Ističe da imaju mišljenjea od Saveza računovođa ili od Poreske uprave koje pošalju mejlom, a kada dođe poreski inspektor to mišljenje nije obavezujuće.

G-đa Mirjana Orašanin, predsjednica Odbora za reviziju, osvrnula se na član 6. koji kaže da preduzetnici čiji su ukupni naplaćeni prihodi u poslednjem poreskom periodu veći od 500.000 maraka obavezni su da svoje poslovne knjige vode u skladu sa principima dvojnog knjigovodstvo, a to do sada nije bila zakonska materija. To je bila materija regulisana podzakonskim aktima, Pravilnikom o sistemu dvojnog knjigovodstva kod preduzetnika iz 2016. godine, gdje je takođe bio definisan prag od 500.000 KM. Predlaže da se taj prag poveća na 700.000 maraka, imajući u vidu da je prag za razvrstavanje pravnih lica povećan sa 500.000 na 700.000. Druga primjedba je na član 46., ovdje je novina za preduzetnika, znači do sad nikada preduzetnici nisu bili podložni reviziji. Smatra da nema logike da se finansijski izvještaj preduzetnika revidira, jer preduzetnik plaća porez po principu gotovinskog toka. Preduzetnik mora, bez obzira koliki je promet, podnijeti poresku prijavu po principu naplaćenih prihoda i plaćenih rashoda. Za takvog preduzetnika treba pripremati i za reviziju, tu ne vidi nikakvo opravdanje.

Na kraju stručne rasprave predsjednica odbora je upoznala učesnike stručne rasprave da će se o provedenoj stručnoj raspravi sačiniti izvještaj koji će se uz ostalu dokumentaciju dostaviti predlagaču zakona. Učesnici stručne rasprave imaju mogućnost da svoje prijedloge dostave odboru u pisanoj formi, do ponedeljka 1. decembra 2025. godine, do 10 časova.

Stručna rasprava je zaključena u 13.10 časova.

U prilogu ovog izvještaja se nalaze svi dostavljeni prijedlozi i primjedbe.

U skladu sa Zaključkom Narodne skupštine, broj 02/1-021-1366/25 od 6. novembra 2025. godine, čl. 197. i 198. Poslovnika Narodne skupštine Republike Srpske („Službeni glasnik Republike Srpske“, broj 66/20) Odbor za reviziju dostavlja Izvještaj sa stručne rasprave o Nacrtu zakona o računovodstvu i reviziji Republike Srpske na dalje postupanje.

**PREDSJEDNIK ODBORA**

**Mirjana Orašanin**

|  |
| --- |
|  |
|  |
|  |